# 20,000 Leagues Under the Sea (film, 1954)

| 20,000 Leagues Under the Sea |
| --- |
| originalni poster |
| Režija | Richard Fleischer |
| Producent | Walt Disney (van špice) |
| Scenario | Earl Felton |
| Predložak | *20000 milja pod morem*; autor: Jules Verne |
| Uloge | * Kirk Douglas
* James Mason
* Paul Lukas
* Peter Lorre
 |
| Muzika | Paul Smith |
| Fotografija | Franz Planer |
| Montaža | Elmo Williams |
| Studio | Walt Disney Productions |
| Distribucija | Buena Vista Distribution |
| Premijera | 23. decembra 1954 (1954-12-23) |
| Trajanje | 127 min. |
| Zemlja |  Sjedinjene Države |
| Jezik | engleski |
| Budžet | 5 mil. $ |
| Bruto prihod | 28,200.000 $ |

20,000 Leagues Under the Sea (srpskohrvatski: *20000 liga pod morem*, u bivšoj Jugoslaviji distribuiran pod naslovom 20000 milja pod morem) je američki science fiction pustolovni film snimljen 1954. godine u režiji Richarda Fleischera i produkciji Walta Disneya, poznat kao prvo ostvarenje njegovog vlastitog hollywoodskog studija, ali i kao jedno od najuspješnijih i najpopularnijih ostvarenja žanra.

Predstavlja adaptaciju istoimenog romana francuskog pisca Julesa Vernea. Radnja započinje 1868. godine kada se naučnik profesor Arronax (koga glumi Paul Lukas), njegov sluga Conseil (koga glumi Peter Lorre) i kitolovac Ned Land (koga glumi Kirk Douglas) ukrcaju na američki ratni brod koji nastoji uloviti tajanstveno morsko čudovište za koje se na kraju ispostavi da je podmornica po imenu *Nautilus* čiji zapovjednik, tajanstveni Kapetan Nemo (koga glumi James Mason) zarobi svu trojicu i vodi ih na putovanje svjetskim podmorjem.

*20,000 Leagues Under the Sea* je predstavljao jedan od najskupljih i najambicioznijih projekata tadašnjeg Hollywooda, u koga je Disney uložio ogroman budžet. Kao lokacije za snimanje su korišteni Bahami i Jamajka, a za pojedine scene je bila angažirana tehnička ekipa od 400 ljudi. Snimanje su obilježili brojni tehnički problemi, ali i nastojanje da se koriste novi, i što je moguće uvjerljiviji specijalni efekti. Završnica filma je, pak, bila pod snažnim uticajem tada aktualnog Hladnog rata, odnosno tjeskobe koje su u svjetskoj javnosti izazivali nuklearni pokusi. Film je doživio veliki uspjeh, te postao drugi najgledaniji film godine u SAD. Dobio je i izuzetno dobre kritike, pri čemu se isticala prilično kvalitetna glumačka ekipa, a posebno James Mason, kome je Nemo postao najbolja uloga u karijeri. Sljedeće je godine osvojio Oscare za scenografiju u boji i za specijalne efekte.

## Uloge

* Kirk Douglas ... Ned Land
* James Mason ... Kapetan Nemo
* Paul Lukas ... Profesor Pierre Aronnax
* Peter Lorre ... Conseil
* Robert J. Wilke ... Prvi oficir *Nautilusa*
* Ted de Corsia ... Kapetan Farragut
* Carleton Young ... John Howard
* J. M. Kerrigan ... Billy
* Percy Helton ... Kočijaš
* Ted Cooper ... Prvi oficir *Abrahama Lincolna'*
* Fred Graham ... Casey

## Izvori

## Vanjske veze

* *20,000 Leagues Under the Sea* na sajtu IMDb
* *20,000 Leagues Under the Sea* Arhivirano 2015-04-02 na Wayback Machine-u at DBCult Film Institute Arhivirano 2015-05-29 na Wayback Machine-u
* *20,000 Leagues Under the Sea* na filmskoj bazi podataka TCM
* *20,000 Leagues Under the Sea* on **Favorite Story**: December 20, 1947